|  |
| --- |
| **Հավելված N 5**  **ՀՀ կառավարության 2023 թվականի**  **հոկտեմբերի 26-ի N 1867-Ն որոշման** |

**ԱՋԱԿՑՈՒԹՅՈՒՆ ՍՏԱՆԱԼՈՒ ԴԻՄՈՒՄԻ ՁԵՎԸ ԵՎ ԿԻՑ ՓԱՍՏԱԹՂԹԵՐԻ ՑԱՆԿԸ\***

Խնդրում ենք  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ առևտրային ընկերությանը տրամադրել ՀՀ կառավարության 2023 թվականի \_\_\_\_\_\_\_\_\_\_\_\_\_ -ի \_\_\_\_\_\_\_\_-ի N \_\_\_\_\_\_\_\_\_ որոշմամբ հաստատված ծրագրի շրջանակներում աջակցություն։

Առևտրային ընկերության վերաբերյալ տվյալներ

1) ընկերության անվանումը, պետական գրանցման համարը, ՀՎՀՀ.

2) Հայաստանի Հանրապետությունում գործող բանկային հաշվի տվյալները,

3) գրանցման և փաստացի գործունեության հասցեն (եթե տարբերվում է),

4) էլեկտրոնային փոստի հասցեն,

5) հեռախոսահամարը,

6) գործունեության տեսակները՝ ըստ տնտեսական գործունեության տեսակների դասակարգչի․

7) դիմումի ներկայացմանը նախորդող տարում արտադրանքի (ԱՏԳ ԱԱ 4 նիշ ծածկագիր) իրացման (առկայության դեպքում)՝ աուդիտորական եզրակացությամբ հավաստված ծավալները (դրամային արտահայտությամբ)՝ ըստ յուրաքանչյուր ապրանքատեսակի և իրացման արտաքին և ներքին շուկաների բացվածքի.

8) Դիմումին առնչվող հարցերի պատասխանատուի կոնտակտային հեռախոսահամարը։

Կապիտալ ներդրումների վերաբերյալ տվյալներ

1) կապիտալ ներդրումների արդյունքում ստեղծված, կառուցված, ձեռք բերված, վերակառուցված, վերանորոգված, արդիականացված ակտիվների ցանկը՝ ներառյալ յուրաքանչյուր ակտիվի տվյալները.

ա․ շենքեր, շինություններ (հասցե, կադաստրային համար), բ․ սարքավորումներ (արտադրող, մոդել, համար),

գ․ ենթակառուցվածքներ (կադաստրային համար, եթե առկա է).

2) կապիտալ ներդրումների փաստացի իրականացման ժամանակացույցը և յուրաքանչյուր ներդրման իրականացման եղանակի (գործարքի) նկարագրությունը.

3) իրականացված կապիտալ ներդրումների արժեքը՝ դրամային արտահայտությամբ (ՀՀ դրամով)՝ ըստ յուրաքանչյուր ակտիվի.

4) յուրաքանչյուր ակտիվի՝ աուդիտորական եզրակացությամբ հավաստված իրական արժեքը։

Աջակցության չափի հաշվարկ

Ներկայացվում է N 3 հավելված ի 1-8-րդ կետերով սահմանված կանոնների համաձայն և ենթակա է նախարարության կողմից ստուգման և հաշվարկը սխալ կատարած լինելու դեպքում ճշգրտման։

Դիմումին կցվող փաստաթղթերի ցանկը

1) դիմումատուի հիմնադիր փաստաթղթեր.

2) դիմումատուի գործունեության իրականացման համար անհրաժեշտ լիցենզիաների, թույլտվությունների և ծանուցումների պատճեններ (կիրառելիության դեպքում).

3) դիմումատուի՝ դիմումի ներկայացմանը նախորդող հաշվետու տարվա հաշվետվություններ և աուդիտորական եզրակացություն.

4) կատարված կապիտալ ներդրումները հավաստող փաստաթղթեր (առուվաճառքի, մատակարարման, կապալի, շինարարական կապալի, ծառայությունների մատուցման, լիզինգի պայմանագրեր և այլ փաստաթղթեր).

5) կապիտալ ներդրումների արդյունքում ստեղծված, կառուցված, ձեռք բերված, վերակառուցված, վերանորոգված, արդիականացված ակտիվների նկատմամբ սեփականության կամ տիրապետման իրավունքը հավաստող փաստաթղթեր (սեփականության վկայականներ, առուվաճառքի, մատակարարման, լիզինգի, կապալի, շինարարական կապալի պայմանագրեր և այլն).

6) կապիտալ ներդրումների արդյունքում ստեղծված (ձեռք բերված, կառուցված, վերակառուցված, արդիականացված, վերանորոգված) անշարժ գույք հանդիսացող ակտիվների վերաբերյալ Հայաստանի Հանրապետության անշարժ գույքի կադաստրի պետական կոմիտեի կողմից տրված՝ սահմանափակումների վերաբերյալ միասնական տեղեկանք.

7) կապիտալ ներդրումների արդյունքում ստեղծված (ձեռք բերված, կառուցված, վերակառուցված, արդիականացված, վերանորոգված) շարժական գույք հանդիսացող ակտիվների նկատմամբ երրորդ անձանց իրավունքները (առկայության դեպքում) հավաստող փաստաթղթերի պատճենները.

8) արտադրության մեկնարկի տարում աջակցության ստանալու համար դիմում ներկայացնելու դեպքում՝ կապիտալ ներդրումների արդյունքում ստեղծված (ձեռք բերված, կառուցված, վերակառուցված, արդիականացված, վերանորոգված) շարժական գույքի՝ շահագործման հանձնված լինելու փաստը հաստատող փաստաթուղթ.

9) Հայաստանի Հանրապետության դատական դեպարտամենտի կողմից տրված տեղեկանք՝ առ այն, որ դիմումատուն սնանկության վարույթում ներգրավված չէ որպես պարտապան.

10) Հայաստանի Հանրապետության պետական եկամուտների կոմիտեի կողմից տրված տեղեկանք դիմումատուի՝ դիմումի ներկայացմանը նախորդող տարվա արդյունքներով հաշվարկված և վճարված շահութահարկի և եկամտային հարկի, ինչպես նաև չմարված հարկային պարտավորությունների վերաբերյալ.

11) դիմումատուի՝ N 1 հավելվածի 2-րդ կետով սահմանված չափանիշներին համապատասխանության մասին հայտարարություն՝ ստորագրված վերջինիս գործադիր մարմնի ղեկավարի կողմից.

12) դիմումատուի՝ հակակոռուպցիոն համապատասխանության մասին հայտարարություն՝ ըստ սույն հավելվածին կից N 1 ձևի։

\* Սույն ձևի բոլոր դաշտերը պարտադիր են լրացման համար, սակայն առևտրային ընկերության ղեկավարները չեն սահմանափակվում միայն առաջարկվող դաշտերով։

Գործադիր մարմնի ղեկավար՝ \_\_\_\_\_\_\_\_\_\_\_\_\_\_\_

Ստորագրություն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ձև 1**

**ՀԱԿԱԿՈՌՈՒՊՑԻՈՆ ՀԱՄԱՊԱՏԱՍԽԱՆՈՒԹՅԱՆ ՄԱՍԻՆ ՀԱՅՏԱՐԱՐՈՒԹՅՈՒՆ**

Ստորագրելով սույն հայտարարությունը (ընկերության անվանումը)` առևտրային ընկերությունը (այսուհետ՝ ընկերություն), ի դեմս (գործադիր մարմնի ղեկա վարի անունը, ազգանունը), գիտակցում է`

● կոռուպցիայի հնարավոր դրսևորումների էությունը և դրանցով պայմանավորված սպառնալիքները և

հայտարարում է, որ`

● ընկերությունն ունի բարեվարքության և հակակոռուպցիոն համապատասխանության հանձնառություն և զբաղվում է պատասխանատու և ազնիվ գործարարությամբ, և ըստ այդմ`

– ընկերությունը հետևում է իր համար կիրառելի բոլոր օրենքներին և նորմատիվ ակտերին.

– ընկերությունը չունի որևէ առնչություն և փոխկապվածություն տեղացի և օտարերկրյա պետական և համայնքային պաշտոնյաների, քաղաքական ազդեցություն ունեցող անձանց հետ, որն այդ պաշտոնյաների և անձանց համար առաջացնում է շահերի բախում իրենց պաշտոնեական պարտականությունների շրջանակներում․

– ընկերությունը չի մասնակցում քաղաքական կուսակցությունների և գործիչների ընտրարշավներին և չի ֆինանսավորում դրանք.

– իր գործունեությանը ներհատուկ կոռուպցիոն ռիսկերը բացահայտելու համար ընկերությունը պարբերաբար անցկացնում է ռիսկերի համալիր գնա հատում և միջոցներ ձեռնարկում դրանք կառավարելու համար.

– ընկերությունը հետևում է վարքականոնների (էթիկայի կանոններ, շահերի բախման բացահայտման և կարգավորման, նվերների ու հյուրընկալությունների և այլն).

– երրորդ կողմի ռիսկը կառավարելու համար ընկերությունն անհրաժեշտության դեպքում իրականացնում է իր գործընկերների պատշաճ ուսումնասիրություն.

– ընկերությունը պատշաճ ջանքեր է գործադրում իր թափանցիկությունը և հաշվետվողականությունը խթանելու, ինչպես նաև կորպորատիվ կառավարման իր համակարգում կանոնավոր բարելավումներ իրականացնելու համար:

Հավաստում եմ նաև, որ վերոնշյալ տեղեկատվությունն ամբողջությամբ համապատասխանում է իրականությանը։

Անուն, ազգանուն

Պաշտոն

Ստորագրություն

Ամսաթիվ

\_\_\_\_\_\_\_\_\_\_\_\_\_\_\_\_\_\_\_\_

1 Լրացվում է՝ հաշվի առնելով $Փողերի լվացման և ահաբեկչության ֆինանսավորման մասին# օրենքով սահմանված՝ իրական շահառու ճանաչվելու հիմքերը։

|  |  |
| --- | --- |
| **Հայաստանի Հանրապետության**  **վարչապետի աշխատակազմի**  **ղեկավարի տեղակալ** | **Ա. Խաչատրյան** |